Diari Oficial de la Generalitat Valenciana


Sumari del DOGV 5488, del 12-04-2007 (2007/4147)

RESOLUCIÓ de 30 de setembre de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de l'immoble de 7.208,2 m² de superfície situat a Picassent (València), realitzada per l'ajuntament del dit municipi i s'acorda revertir a la corporació local mencionada un terreny de 2.161'43 m² de superfície pertanyents a l'antic institut de formació professional, propietat de la Generalitat Valenciana, destinats a futur col·legi públic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5488

Data del DOGV
:   12-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4147


Data del document
:   30-09-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Picassent
    * cultura regional
    * propietat immobiliària
    * transmissió de la propietat

Mitjançant Reial Decret 2.093/1983, de 28 de juliol, l'administració de l'Estat va transferir a la Comunitat Valenciana l'immoble de 10.000 m² destinat a institut de formació professional situat a l'av. Blasco Ibáñez, s/n de Picassent, que consta en l'Inventari General de Béns i Drets de la Generalitat Valenciana amb el codi 46/194/002/000 (A02/46/194/0001) com a bé de domini públic.  
Està inscrit en el Registre de la Propietat de Picassent (anteriorment Torrent 3), tom 1841, llibre 244, foli 15 finca 21.820 inscripció 3ª.  
Referència cadastral: 9305004YJ169N0001JE  
Al seu torn per mitjà d'escriptura pública de cessió i acceptació, atorgada davant del notari de València, Eduardo Llagaria Vidal, el dia 15 de setembre de 1992 (protocol 3160), l'Ajuntament de Picassent va cedir a la Generalitat Valenciana l'immoble de 10.000 m² situat a l'avinguda del Nord que confronta amb l'anterior i consta en l'Inventari General de Béns i Drets de la Generalitat Valenciana amb el codi 46/194/001/000 (A02/46/194/0002) com a bé de domini públic.  
Inscrita en el Registre de la Propietat de Picassent, tom 2669, llibre 510, foli 181, finca 27945.  
Referència cadastral: És part de la parcel·la: 9305001YJ169N0001DE  
Amb la finalitat de procedir a l'adequació de l'institut d'educació secundària de Picassent, situat a l'avinguda de la Ronda Nord de la població, la Conselleria de Cultura, Educació i Esport per mitjà d'ofici de 4 d'octubre de 2004 ha proposat a esta conselleria les actuacions següents:  
a. Accedir a la reversió sol·licitada per l'Ajuntament de Picassent d'una parcel·la de 5.899,20 m², part de l'antic institut de formació professional (codi 46/194/002), que ha de segregar-se de la finca registral 21.820, amb la finalitat que l'ajuntament destine la parcel·la, junt amb una altra de la seua propietat, a col·legi públic "Príncep d'Espanya." Esta proposta s'ha tramitat amb el número d'expedient 499/02, en el qual ha dictat el conseller d'Economia, Hisenda i Ocupació en data 9 de desembre de 2004, resolució per la qual s'autoritza la dita reversió, que ha sigut acceptada per acord plenari de 23 de desembre de 2004.  
b. Accedir a la reversió sol·licitada per l'Ajuntament de Picassent mitjançant acord plenari de 22 de juliol de 2004, d'una parcel·la de 2.161,43 m², (antiga pista d'hoquei de l'IES) per a cobrir la carència d'equipaments municipals. La dita parcel·la és també part de l'antic institut de formació professional inventariat amb el codi 46/194/002, per la qual cosa ha de segregar-se de la finca registral 21.820.   
c. Acceptar la cessió gratuïta efectuada per l'Ajuntament de Picassent a favor de la Generalitat Valenciana d'una parcel·la de 7.208 m², per a ser destinada a ampliació i adequació de l'institut d'educació secundària. La cessió ha sigut acordada per l'ajuntament ple, en sessió de 27 de febrer de 2003.   
d. Agrupar la resta de la finca registral 21.820, que després d'efectuar les segregacions necessàries per a inscriure les reversions a què s'ha fet referència en els punts a i b, queda amb una superfície de 1.939,37, amb la parcel·la de 7.208 m² cedida per l'ajuntament, a la qual s'ha fet referència en el punt c, i amb la parcel·la de 10.000 m², inventariada amb el codi 46/194/001, inscrita en el Registre de la Propietat de Picassent, tom 2669, llibre 510, foli 181, finca 27392.   
Respecte a la cessió per l'Ajuntament de Picassent dels 7.208,2 m², consta en les actuacions que en l'Inventari de l'ajuntament mencionat la parcel·la està inventariada amb la qualificació jurídica de bé de domini públic. En conseqüència, la cessió es realitza basant-se en el que disposa l'article 37 de la Llei 14/2003, de Patrimoni de la Generalitat Valenciana, que regula la mutació demanial externa.  
En conseqüència, vist el que s'ha exposat, i en aplicació del que disposa l'article 37 en relació amb la disposició addicional onze de la Llei 14/2003, de Patrimoni de la Generalitat Valenciana, i l'article 44 de la mateixa llei, resolc  
Primer  
Segregar de la finca 21.820, inscrita en el Registre de la Propietat de Picassent (anteriorment Torrent núm. 3) al tom 1.841, llibre 244, foli 15, que té una superfície de 10.000 m², (codi d'inventari 46/194/002), la parcel·la que respon a la descripció següent:  
"Parcel·la de 2.161,43 m² de superfície, que confronta: nord, amb el poliesportiu municipal; sud, amb l'IES l'Om; est, amb el poliesportiu municipal, i oest amb l'institut d'ensenyament secundari l'Om."  
Referència cadastral de la parcel·la de la qual se segrega: 7650497LA4027Z9597MT.  
Segon  
Desafectar del domini públic de la Generalitat Valenciana la parcel·la de 2.161,43 m² descrita en el punt anterior, i autoritzar la seua reversió a l'Ajuntament de Picassent, per haver deixat de complir els fins objecte de la cessió, perquè l'ajuntament la destine a dotacions municipals.  
Tercer  
Acceptar la cessió gratuïta de la propietat realitzada per l'Ajuntament de Picassent de l'immoble de 7.208,2 m² de superfície, situat a l'avinguda de la Ronda Nord de la dita població, que confronta: nord, amb la resta segregada de la finca matriu, hui, en una longitud de 97,92 m, amb parcel·la del col·legi públic "Príncep d'Espanya"; pel sud, amb l'avinguda del Nord; per l'est, amb l'actual institut d'educació secundària; i per l'oest, amb l'avinguda de Blasco Ibáñez.  
Consta inscrit en el Registre de la Propietat de Picassent al tom 2623, llibre 491, foli 74, finca 8.321.   
És part de la finca amb la referència cadastral següent: 9071963FE2357P2619LS.  
La parcel·la s'accepta lliure de càrregues i gravàmens i al corrent de qualsevol despesa.  
Quart  
La cessió gratuïta realitzada per l'Ajuntament de Picassent, s'efectua amb la condició de procedir a l'adequació amb ampliació dels antics instituts de batxillerat i formació professional a institut d'educació secundària, aplicant-hi el que disposa l'article 37 de la Llei 14/2003, de Patrimoni de la Generalitat Valenciana, atesa la naturalesa jurídica demanial del bé que se cedix.  
Cinqué  
Agrupar la resta de la finca registral 21.820, que queda amb una superfície de 1.939,37 m², després de segregar la parcel·la de 2.161,43 m², la reversió de la qual s'autoritza en el punt segon del present acord, i la parcel·la de 5.899,20 m², la segregació i reversió de la qual a l'Ajuntament de Picassent ha sigut autoritzada per resolució del conseller d'Economia, Hisenda i Ocupació de 9 de desembre de 2004, amb la finca registral 8.321, cedida per l'Ajuntament de Picassent a la Generalitat Valenciana, que té una superfície de 7.208,2 m² i amb la finca registral 27.038, inscrita en el Registre de la Propietat de Picassent, tom 2669, llibre 510, foli 181, que té una superfície de 10.000 m² i consta en l'Inventari General de Béns i Drets de la Generalitat Valenciana amb el codi 46/194/001/000. La finca registral 27.038 és part de la parcel·la cadastral: 8321167EY8087A8447CN.  
La parcel·la agrupada, destinada a centre d'ensenyament secundari, respon a la descripció següent:  
"Parcel·la de 19.147,57 m² situada a Picassent, avinguda del Nord, cantonada carrer Blasco Ibáñez, que confronta: nord, amb el poliesportiu municipal, Ajuntament de Picassent i col·legi públic Príncep d'Espanya; sud, amb l'avinguda del Nord; est, amb el carrer Barranc, Ajuntament de Picassent i poliesportiu municipal; i oest, amb el col·legi públic Príncep d'Espanya i avinguda de Blasco Ibáñez".  
Sisé  
L'immoble de 19.147,57 m² descrit en el punt anterior s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa la seua administració, defensa i conservació, i s'haurà de donar de baixa en l'Inventari General de Béns i Drets de la Generalitat Valenciana els antics immobles destinats a IFP i INB que consten amb els codis 46/194/001/000 (A02/46/194/0002) i 46/194/002/000 (A02/46/194/0001). La inscripció en el Registre de la Propietat de les operacions a què es referix el present acord s'efectuaran per mitjà de document administratiu, basant-se en el que disposa l'article 113 de la Llei 33/2003, de Patrimoni de les Administracions Públiques.   
Seté  
Notificar la present resolució a l'Ajuntament de Picassent, i publicar-la en el Diari Oficial de la Comunitat Valenciana, en compliment del que establix l'article 44 de la Llei de Patrimoni de la Generalitat Valenciana.  
València, 30 de setembre de 2005.- El conseller d'Economia, Hisenda i Ocupació: Gerardo Camps Devesa